Brynjar Níelsson , þingmaður Sjálfstæðisflokksins , segir að fjölmiðlafrumvarp Lilju Alfreðsdóttur , mennta - og menningarmálaráðherra , sé flokknum þungt . Telur hann það andvana fætt í núverandi mynd og þá sérstaklega ljósi þess að ekki er rætt um stöðu RÚV ohf. á samkeppnismarkaði í frumvarpinu . Telur hann þessa afstöðu sína vera ríkjandi innan flokksins , að því er fram kemur í Morgunblaðinu í dag . Málið er komið á dagskrá Alþingis . „ Þetta er ekki rétta leiðin til þess að styrkja stöðu einkarekinna fjölmiðla . Sérstaklega þar sem á markaði er risi í RÚV og þetta gerir ekkert annað en það að skattgreiðendur greiða í beinhörðum peningum til einkamiðla . Ástandið mun engu að síður ekkert breytast í stóru myndinni . Tap fjölmiðla mun kannski fara úr 100 milljónum í 50 eða 30 milljónir t.a.m. en stóra málið er að rekstrarumhverfið er óeðlilegt . Ég held að ekki verði komist hjá því að takmarka mjög umsvif RÚV á auglýsingamarkaði , eða bara að taka það af auglýsingamarkaði . Það kann að vera að það sé rétt að gera það í einhverjum skrefum en ég tel rétt að það fari af markaði að lokum með sína auglýsingadeild , “ segir Brynjar .